
ᐱᓕᕆᐊᖑᔪᒪᔪᖅ ᐅᑭᐅᕐᒧᑦ 2026-ᒥᑦ ᑲᔪᓯᔪᖅ ᖃᐅᔨᓇᓱᒃᑐᓕᕆᓂᕐᒧᑦ ᐱᓕᕆᐊᖅ ᓄᓇᕗᒻᒥᑦ ᐃᒪᓕᕆᔨᒃᑯᑦ ᓚᐃᓴᓐᓯᖓᑎᒍᑦ (8WLC-TMC2526). ᑲᖏᖅᖠᓂᐅᑉ ᖃᓂᑖᓂᑦ ᑕᓯᕐᓂᐅᓂᐊᖅᑐᖅ (ᓯᕗᓪᓕᖅ ᖃᖓᑕᓲᓄᑦ ᒥᑦᑕᕐᕕᒃ, ᑐᒡᓕᐊ ᖃᖓᑕᓲᓄᑦ ᒥᑦᑕᕐᕕᒃ, ᖃᒪᓈᕐᔪᒃ, ᐊᒻᒪᓗ ᐃᖃᓗᒑᕐᔫᑉ ᓄᓇᖓ ᒥᕐᖑᐃᖅᓯᕐᕕᒃ, ᐃᓚᐅᑉᓗᑎᒃ ᑕᓰᑦ ᑭᒡᓕᖓᓃᑦᑐᑦ ᒥᕐᖑᐃᖅᓯᕐᕕᐅᑉ) ᐊᒻᒪᓗ ᑕᓯᕐᔪᐊᕐᒥᑦ ᐅᔭᕋᒃᑕᕆᐊᕐᒥᑦ (ᐃᓚᐅᔪᑦ ᑕᓰᑦ ᐊᒻᒪᓗ ᓄᓇᐅᑉ ᐃᓗᐊᓂᑦ ᐃᓂᐅᔪᑦ), ᐱᖓᓱᐃᑦ ᐅᕝᕙᓘᓐᓃᑦ ᓯᑕᒪᐃᑦ ᐱᓇᓱᐊᕈᓯᓅᓇᔭᖅᑐᖅ ᐊᑯᓐᓂᖏᓐᓂᑦ ᐊᒥᕋᐃᔭᕐᕕᒃ 2026 ᐊᒻᒪᓗ ᐊᒥᕋᐃᔭᕐᕕᒃ 2027.

ᐱᓕᕆᓂᐅᓂᐊᖅᑐᓂᑦ ᐃᓚᐅᔪᑦ ᑲᑎᑦᑎᓗᑎᒃ ᐃᒪᕐᒥᑦ ᐆᒃᑐᕋᕈᑕᐅᓂᐊᖅᑐᓂᒃ ᓱᓇᑕᖃᕐᒪᖔᑕ ᖃᐅᔨᓴᖅᑕᐅᓗᑎᒃ ᑕᓯᐅᑉ ᐊᓗᐊᓂᑦ (ᖃᓂᑖᓂᑦ ᑲᖏᖅᖠᓂᐅᑉ ᐊᒻᒪᓗ/ᐅᕝᕙᓘᓐᓃᑦ ᐅᔭᕋᒃᑕᕆᐊᑉ) ᐱᐅᓯᒋᐊᕐᓂᐊᕐᓗᒋᑦ ᓯᕗᓪᓖᑦ ᖃᐅᔨᔭᐅᓚᐅᖅᑐᑦ ᒪᓂᕋᕐᒥᑦ ᐃᒪᖓᓐᓂᑦ ᐱᔭᐅᔪᓂᒃ ᑕᓯᕐᓄᑦ. ᐃᒪᕐᒥᑦ ᐆᒃᑐᕋᕈᑏᑦ ᑲᑎᑕᐅᓂᐊᖅᑐᑦ ᓂᔅᑭᓐ ᐃᒪᖃᐅᓯᕝᕕᖕᒥᑦ ᐊᑐᕐᓗᑎᒃ ᐊᒻᒪᓗ ᖃᐅᔨᓴᖅᑕᐅᓗᑎᒃ ᒦᔾᔪ ᐊᐃᐋᓐᖃᕐᒪᖔᑕ, ᑕᑯᒃᓴᐅᔪᖃᕐᒪᖔᑦ ᓱᓇᕋᓗᖕᓂᑦ, ᓰᑏᐳᓪ ᐊᐃᓴᑑᑉᔅᓂᑦ, ᐊᓯᖏᓐᓂᓪᓗᓂ ᐃᒪᕐᒦᑦᑐᑦ ᖃᐅᔨᑎᑦᑎᔾᔪᑎᓂᑦ. ᐃᓚᒋᔭᐅᓗᓂ, ᓯᐊᒻᒪᒃᑎᑦᑎᔾᔪᑎᒥᑦ ᐃᒪᕐᒥᑦ ᐆᒃᑐᕋᕈᑏᑦ (ᓱᑉᓗᐃᑦ ᐃᓕᓯᒪᓗᑎᒃ ᓯᑯᒧᑦ ᐊᒻᒪᓗ ᐃᒪᐅᑉ ᐃᓗᐊᓃᑎᑕᐅᓗᑎᒃ ᐊᑕᐅᓯᖅ ᐅᕝᕙᓘᓐᓃᑦ ᒪᕐᕉᒃ ᐅᑉᓗᓄᑦ) ᐊᑐᖅᑕᐅᓂᐊᖅᑐᑦ ᐱᔭᐅᓂᐊᕐᓗᑎᒃ ᓄᖑᑎᖅᓯᒪᔪᑦ ᐅᖅᓱᐃᑦ ᐊᒻᒪᓗ ᑐᑭᓯᐅᒪᔾᔪᑎᓂᒃ ᐱᕝᕕᐅᓗᑎᒃ ᐅᖅᓲᑉ ᖃᓄᐃᖓᓂᕆᔭᖓᓂᑦ ᐊᒻᒪᓗ ᑲᑎᑎᓯᒪᔪᓂᑦ, ᑲᑎᑦᑎᙱᓪᓗᑎᒃ ᐃᒪᕐᒥᑦ. ᐊᔾᔨᕐᓚᖓ ᐊᑐᖅᑕᐅᔪᖅ ᐃᓕᔭᐅᓗᓂ ᑲᑎᑦᑎᓂᐊᕐᓗᑎᒃ ᐃᒪᕐᒥᑦ ᓄᓇᐅᑉ ᐃᓗᐊᓂᑦ ᐃᑰᑕᓄᑦ ᐊᖕᒪᔪᓕᐊᖑᓚᐅᖅᑐᓂᑦ (ᑕᓯᕐᔪᐊᕐᒥᑦ ᐅᔭᕋᒃᑕᕆᐊᖅ) ᑕᐃᑲᙵᑦ ᐅᖅᓱᐃᑦ ᐱᔭᐅᓂᐊᕐᓗᑎᒃ. ᑭᖑᓪᓕᖅᐹᖅ, ᒥᑭᔪᖅ, ᐃᖕᒥᑰᖓᔪᖅ ᐃᒪᕐᒧᑦ ᐊᐅᓚᑕᐅᔪᑦ ᐃᒪᕐᒥᑦ ᐆᒃᑐᕋᕈᑏᑦ ᐃᓕᔭᐅᓂᐊᕐᒥᔪᑦ ᐊᓗᐊᓄᑦ ᐃᓚᖓᓐᓂᑦ (osmo sampler) ᐊᑕᐅᓯᖅ ᐅᕝᕙᓘᓐᓃᑦ ᒪᕐᕉᒃ ᑕᓰᖕᓂᑦ ᖃᓂᑖᓃᑦᑐᓂᑦ ᑕᓯᕐᔪᐊᕐᒥᑦ ᐅᔭᕋᒃᑕᕆᐊᑉ ᑲᑎᑦᑎᓂᐊᕐᓗᑎᒃ ᐃᒪᕐᒥᑦ ᐆᒃᑐᕋᕈᑕᐅᓂᐊᖅᑐᓂᒃ ᑲᔪᓯᔪᒃᑯᑦ ᐅᑭᐅᖑᔪᒥᑦ.

